Råsjøen er et knutepunkt for skiløyper og sykkelveier i denne delen av marka. Nordfra kommer løype fra Råbjørn. Østfra går det skogsbilveg og løyper fra Sjonken i Nannestad, det samme gjelder fra vest, med skogsbilveg og skiløype fra Harestua og Bjørgeseter. Sørfra er det løype og veg fra Hakkim. Hit kan man også kjøre bil for å slippe de kraftige stigningene opp fra Hakadal.